દેશની રાષ્ટ્રીયકૃત બેંકો ડુબત વેપાર ઉદ્યોગને કરેલા ધિરાણમાં જબ્બર એનપીએ સામે ઝઝૂમી રહી છે ત્યારે એનપીએની વસૂલાત મામલે દેના બેંકે હવે યુદ્ધના ધોરણે રિકવરીના પગલાનો એક્શન પ્લાન અમલી બનાવી દીધો છે ‘મિશન દેના ૧૯૯૯’ લોન્ચ કરતાં દેના બેંકના એક્ઝિક્યુટિવ ડિરેક્ટર ડો.રાજેશ કુમાર યદુવંશીએ રાજકોટમાં જણાવ્યું હતું કે દેના બેંકનું કુલ એનપીએ ૧૬૦૦૦ કરોડ રૂપિયાનું છે. જેમાં ૧ર૦૦૦ કરોડનું એનપીએ કોર્પોરેટ સેક્ટરનું છે. જ્યારે બાકીનું ચાર હજાર કરોડનું એનપીએ નોન કોર્પોરેટ સેક્ટરનું છે.